་ཞིང་། སྣང་བ་ཆོས་ཉིད་ཡིན་ན་བློར་
མི་ཆུད་པའི་སྐྱོན་བརྗོད་རྒོལ་བ་རང་གྲུབ་ཀྱི་གཏན་ཚིགས་དུ་མ་དག་སྔ་བྱས་སོ། །
གཉིས་པ་དེ་མི་སྒྲུབས་འགོག་གི་སྦྱོར་བ་འགོད་པ་ནི། དེ་ཡིན་ན་ཀུན་ཁྱབ་ཀྱི་ཚད་མ་
ལུང་རིགས་མན་ངག་གསུམ་གྱིས་འགལ་བ་འདུ་བར་འདོད་དེ། དང་པོ་ཐེག་པ་རང་
རང་གི་སྐབས་སུ་ངེས་པ་རྙེད་པའི་དྲང་དོན་གྱི་ལུང་ངམ་འཁྲུལ་སྣང་དང་ཆོས་ཉིད་འགལ་
བའི་མདོ་ཚིག་སོགས་དང་། ཕྱི་རྒོལ་ལ་གྲུབ་འདོད་ཀྱིས་གསང་སྔགས། དགོངས་པ་
འདུས་པའི་མདོ་ལསཐཀྱཻ་ལངྐའི་བདག་པོ་ཐམས་ཅད་སྣང་བ་དེ་གསང་སྔགས་མ་
ཡིན། གལ་ཏེ་གསང་སྔགས་ཡིན། གསང་སྔགས་ཞེས་བརྗོད་པ་ཉིད་དང་འགལ་ལ། སེམས་ཅན་གྱི་འདུ་ཤེས་དང་སངས་རྒྱས་ཀྱི་དགོངས་པ་ཁྱད་མེད་པར་འགྱུར་རོ། །
ཞེས་དང་། མན་ངག་ནི། ལམ་རིམ་ལས། སྤྱིར་ནི་ལོག་རྟོག་བསམ་ཡས་པ། ། ཡོད་ན་
ཡོད་པ་མ་ཡིན་ཏེ། ། སོ་སོར་འཛིན་རྟོག་བག་ཆགས་ཀྱིས། ། གཟུང་འཛིན་དྲྭ་བས་སྒྲིབ་
འགྱུར་ཏེ། ཐཅི་ཡང་མེད་ལ་ཅིར་ཡང་སྣང་། ། དོན་གྱི་སྙིང་པོ་ཉིད་ལས་གོལ། ། ཞེས་
དང་ཐལ་ཤན་ལས། དངོས་ཀུན་ལོག་རྟོག་ཙམ་ཉིད་ལས། ། ཕྲ་ཙམ་སྐད་ཅིག་ཡོད་
མིིན་པས། ། འཁྲུལ་པའི་སྣང་བ་ཞེས་སུ་གསུངས། ། ཞེས་སོགས་ཀྱིས་གསལ། རིགས་
པས་མི་འཐད་དེ། སྐྱོན་བཞིའི་དང་པོ་ནི། སྣང་བ་འདི་ཆོས་ཅན། ཁྱོད་ཆོས་ཉིད་ཡིན་
ན་འགྲོ་དྲུག་གི་བདེན་པ་མཐོང་བར་ཐལ་ཏེ། འགྲོ་བ་ལ་སྣང་བ་འདི་ཆོས་ཉིད་ཡིན་
ཅིང་ལོག་རྟོག་ཆོས་ཉིད་དེ་ཡོད་པའི་ཕྱིར་འདོད་ན་ཐམས་ཅད་མཐོང་ལམ་པ་ཡིན་ཅིང་
འབད་མེད་དུ་གྲོལ་བར་ཐལ་ལོ། ། གཉིས་པ་ནི། ད་ལྟའིི་སྣང་བ་ཆོས་ཅན། ཁྱོད་ཆོས་
ཉིད་ཡིན་ན་འཁྲུལ་པའི་སྣང་བ་རྒྱུན་ཆད་པར་ཐལཐསྣང་བ་འདི་ཆོས་ཉིད་ཡིན་པའི་
ཕྱིར་རོ། ། འདོད་ན་འཁོར་བ་དོང་སྤྲུགས་པར་ཐལ་ལོ། ། གསུམ་པ་ནི། ཆོས་ཉིད་ཆོས་
ཅན། ཁྱོད་བེམ་པོ་རྫས་ཅན་དུ་ཐལ། སྣང་བ་འདི་ཆོས་ཉིད་ཡིན་པའི་ཕྱིར། འདོད་ན་
འགྲོ་དྲུག་གི་སྣང་བ་འདི་ཁོ་ན་ལྟར་བདེན་པ་དང་ཐསྟོང་ཉིད་རྟོགས་པ་ལ་སོགས་པ་
འཁྲུལ་བར་ཐལ་བའི་སྐྱོན་ཡོང་ངོ་། ། བཞི་པ་ནི། ཆོས་ཉིད་ཆོས་ཅན། སྐྱེ་འཇིག་ཅན་
དུ་ཐལ། སྐྱེ་འཇིག་ཅན་གྱི་སྣང་བ་འདི་ཆོས་ཉིད་ཡིན་པའི་ཕྱིར་རོ། ཐའདོད་ན་ཆོས་
ཉིད་རྟོགས་རུང་སྐྱེ་འཇིག་གི་སྡུག་བསྔལ་ལས་མི་གྲོལ་བའི་སྐྱོན་ཡོང་ངོ་ཐཐཞེས་ཇི་
ལྟར་སྣང་བ་ཡེ་ནས་སངས་རྒྱས་པ་ལྟ་བུ་ཡིན་དུ་མི་རུང་ངོ་ཞེས་སྨྲ་བ་བྱེད་ཅིང་སྣང་སྟོང་
གཉིས་མེད་ཀྱི་མཐའ་ལ་ངེས་ཤེས་ཀྱི་ཐག་མ་ཆོད་པས་སྟོང་པའི་རྩལ་སྣང་བ། སྣང་བའི་
རང་བཞིན་དེ་ཡིན་པར་མ་རྟོགས་པས་རིགས་པ་ལྟར་སྣང་བ་དུ་མ་ཞིག་འཕེན་པར་བྱེད་
དོ༑ ༑ གཉིས་པ་ཕྱོགས་གཞན་དུ་འདོད་པ་ནི། མ་རྟོགས་འཁྲུལ་བའི་དུས་ན་ཆོས་ཉིད་
མིན་པར་རྟོགས་པའི་དུས་ན་ཡིན་པར་འདོད་པ་དང་། མ་འདྲིས་པར་ཡོད་པའི་ངོས་
ནས་མིན་ལ་ཡོངས་རྫོགས་ཀྱི་ངོས་ནས་ཡིན་པར་འདོད་པ་དང་ཐངོ་བོའམ་བདག་
ཉིད་གཅིག་པུའི་ངོས་ནས་ཡིན་པ་མཚན་ཚུལ་ལམ་ལྡོག་པ་ཐ་དད་པའི་ངོས་ནས་མིན་
པར་འདོད་པའོ། །
གསུམ་པ་ཆོས་ཉིད་ཡིན་པར་འདོད་པས་རང་ལུགས་ནི། སྐྱོན་བསལ་བ་དང་། མིན་
པར་དགག་པ་དང་། རང་ལུགས་བསྒྲུབ་པའོ། ། དང་པོ་ནི། ཕྱོགས་དུ་མས་མིན་པར་
འདོད་པའི་སྐྱོན་འགེལ་བའི་ལུང་རིགས་མན་ངག་གསུམ་གྱིས་གནོད་པ་མ་གྲུབ་སྟེ། མིན་
པར་གསུངས་པ་ནི། སྣང་བ་ཆོས་ཉིད་ཡིན་ཀྱང་མ་རྟོགས་ཏེ་འཁྲུལ་པའི་སྣང་ངོ་ལ་དགོངས་
ཏེ་གསུངས་པའོ། ། དེ་ཡང་མདོ་ལས། གལ་ཏེ་སྣང་བ་གསང་སྔགས་མ་ཡིན་པའི་རྗེས་
སུ་དེ་ལས་གཞན་ཡང་གསང་སྔགས་ཡོད་པ་མ་ཡིན། གལ་ཏེ་དེ་ལས་གཞན་པ་ཞིག་
གསང་སྔགས་ཡིན་ན་ནི་ཐམས་ཅད་ཆོས་ཉིད་དུ་མ་འདུས་པར་འགྱུར་རོ། ། ཐམས་
ཅད་ཀྱི་རང་བཞིན་མི་སྣང་བ་དེ་གསང་སྔགས་མ་ཡིན་པར། གལ་ཏེ་མི་སྣང་བ་དེ་གསང་
སྔགས་ཡིན་ན་ནི་གཞན་མུ་ཆད་པ་ཡང་། ཡང་དག་པར་རྫོགས་པའི་སངས་རྒྱས་ཉིད་
དུ་འགྱུར་རོ་། ། ཞེས་དང་། ལམ་གྱི་རིམ་པ་ལས། ཡུལ་དང་ཤེས་པར་སྣང་བ་ཡང་། །
རང་བྱུང་ཡེ་ཤེས་རང་སྣང་ཟད། ། ཅེས་པ་དང་། ལ་ཤན་ལས། ཐ་སྙད་གཉིས་ཀྱི་ཆོས་
རྣམས་རིལ། ། མཉམ་རྫོགས་བདག་ཉིད་ཆེན་པོའི་རྒྱན། ། ཅེས་གསུངས་སོ། ། གསུམ་
པ་རིགས་པའི་སྐྱོན་མེད་དེ། དང་པོ་འགྲོ་དྲུག་གི་བདེན་པ་མཐོང་བར་ཐལ། ཞེས་པ་
དེ་གཤིས་ཡིན་ཚུལ་ནས་མཐོང་བར་ཐལ་ཟེར་རམ། ངེས་པའི་ཤེས་པ་དང་བཅས་ཏེ་
མཐོང་བར་ཐལ་ཟེརཐསྔ་མ་ལྟར་ན་འདོད་དེ། ཡེ་ཤེས་གསང་བ་ལས། སྣང་བ་མ་
བཅོས་ཆོས་ཀྱི་སྐུ། ། རིག་པ་མ་སྦྱངས་ལོངས་སྤྱོད་རྫོགས། ། ཐུགས་རྗེ་སྤྲུལ་པའི་སྐུ་རུ་
ཤར། ། ཞེས་དང་། ཀློང་ཆེན་ལས། དབང་པོ་ཅེར་མཐོང་ཆོས་ཉིད་གསལ། ། སྣང་བ་
རྒྱ་ཡན་རིག་པའི་ཀློང་ཐཐཞེས་དང་། ལ་ཤན་ལས། ཅིར་ཡང་མ་སྒྲིབ་ཡེ་ཤེས་མཆོགཐ
ཐམས་ཅད་མ་འདྲེས་ཡོངས་རྫོགས་གསལ། ། ཞེས་སོགས་གསུངས་སོ། ། དེ་བས་ན། ཅི་སྣང་ཆོས་ཉིད་ཡིན་པས་གཤིས་ཡིན་ཚུལ་ནས་སྣང་ཚད་ཆོས་ཉིད་དུ་སྣང་ཞིང་། སྣང་
ཚད་ཆོས་ཉིད་མཐོང་བ་ཡིན་ནོ། །
མཐོང་ན་འཁོར་བ་དོང་སྤྲུགས་པར་ཐལ་ལོ་ཞེ་ནཐམཐོང་ཡང་རང་ངོ་རང་གིས་མ་
ཤེས་པས་འཁོར་བར་འཁྱམས་པ་ཡིན་ཏེ། འཁོར་བ་དོང་སྤྲུགས་པས་སྐྱོན་མེད་དོ། །
ཕྱི་མ་ལྟར་ན། གཏན་ཚིགས་ལ་ངེས་པས་མི་ཁྱབ་སྟེ། ཆོས་ཉིད་མཐོང་ཡང་ངེས་པའི་
ཤེས་པ་མ་སྐྱེས་པ་ནི། རྒྱལ་བུ་དམངས་འཁྱམས་རྒྱལ་པོ་ལས་མི་འགྱུར་ཡང་། རང་
གཞན་གྱིས་དེར་ངོ་མི་འཚལ་བ་བཞིན་ནོ། ཐའདི་ལྟར་སེམས་ཕྱོགས་སུ། ཡེ་ཤེས་
རྫོགས་པ་ལས། མངོན་གསུམ་སྣང་བའི་ཡེ་ཤེས་ལ། ། སངས་རྒྱས་སེམས་ཅན་ཁྱད་
མེད་ཀྱང་། ། རང་དབང་ལམ་ལས་མི་གནས་ན། ། སེམས་ཉིད་བདེ་བར་སྤྱོད་མི་ནུས། །
ཞེས་དང་། མདོ་ཡི་ལམ་རིམ་ལས་ཀྱང་། གྲོང་ཁྱེར་གསུམ་གྱི་སེམས་ཅན་རྣམས། །
ཐབས་དང་ལྷན་ཅིག་མི་གནས་པས། ། བདེན་པ་མཐོང་ཡང་ངེས་མ་གནས། ། མཐོང་
ཡང་མ་མཐོང་འདྲ་བར་འགྱུར། ། ཞེས་དང་། སྤྱན་འགྲེལ་ལས། ཀུན་གཞི་སྣང་བ་
གཉིས་བྲལ་བ། ། རྟག་ཏུ་རང་མཚན་མཐོང་གྱུར་ཀྱང་། ། ཞེན་ལ་སྣང་བར་མ་གྱུར་པས། ཐ
མིག་གི་མིག་བཞིན་མ་རིག་པའོ། ། ཞེས་གསུངས་པའི་ཕྱིར་རོ། ། མཐོང་བ་རང་གི་ངེས་
ཤེས་སྐྱེ་དགོས་སོ་ཞེ་ན། མཐོང་བའི་ཡུལ་ལ་ལོག་ཤེས་འཁྲུལ་པ་རྒྱུན་ཆད་པར་ཐལ་
བའི་སྐྱོན་ཡོང་ངོ་། ། གཉིས་པ་འཁྲུལ་སྣང་རྒྱུན་ཆད་པར་ཐལ། ཞེས་པ་དེ་འགྲོ་དྲུག་གི་
ཆོས་ཉིད་ཡིན་པར་ངོ་ཤེས་ནས་འདུག་པའི་ཕྱིར་མ་འཁྲུལ་བར་ཐལ་ཟེར་རམ། ངོ་མ་
ཤེས་ཀྱང་མ་འཁྲུལ་བར་ཐལ་ཟེར། སྔ་མ་ལྟར་ན་གཏན་ཚིགས་མ་གྲུབ་པ་ཉིད་གྱིས་
གོང་དུ་བརྗོད་པ་བཞིན་ནོ། ཐའདི་ལྟར་མ་དག་པ་འཁྲུལ་སྣང་སྤངས་པའི་ཕ་རོལ་དུ་
དག་པ་མ་འཁྲུལ་བ་ཞིག་གསར་དུ་སྒྲུབ་པར་མི་ནུས་ཏེ། འཁྲུལ་པ་ངོ་བོ་ཉིད་ཀྱིས་
དག་པ་ཡེ་ཤེས་ཡིན་པའི་ཕྱིར། དེ་ཡིན་ཏེ་སེམས་ཅན་དང་སངས་རྒྱས་ཀྱི་ཁྱད་པར་
ཆོས་ཉིད་ཀྱི་ཕྱེ་བ་ཞིག་མ་ཡིན་པར་རྨི་ལམ་གྱི་རྒྱུ་འབྲས་སོ་སོར་སྣང་བ་བཞིན་དུ། ཀུན་
བཏགས་ཀྱི་དབང་གིས་བློ་སོ་སོར་སྣང་བ་ཙམ་ལ་འཇོག་པ་གང་ཞིགམཚན་མ་སྣ་
ཚོགས་པའི་རང་བཞིན་གྱིས་དག་པའི་ཕྱིརཐདེ་གཉིས་དངོས་སུ་བསྒྲུབ་མི་ནུས་ཏེ་
དངོས་འགལ་ཡིན་པའི་ཕྱིར། ཐག་ཁྲ་དང་སྦྲུལ་བཞིན་ནོ་ཞེ་ན། དེ་ཡང་སྦྲུལ་མ་དམིགས་
པ་ཉིད་ཐག་ཁྲ་ལ་བརྟེན་ནས་སྣང་བ་བཞིན་དུ་ཆོས་ལ་བརྟེན་པའི་ཆོས་ཅན་ཡིན་པས་
ཆབ་བྲམ་དང་ཆུ་ངོ་བོ་གཅིག་པ་བཞིན་ནོ། །
དེའང་ཕྱི་མ་ལྟར་ན། ངོ་མ་ཤེས་པ་དེ་ཀས་འཁྲུལ་པ་ཡིན་ཏེ། འཁྲུལ་པའི་སྣང་བ་རྒྱུན་
ཆད་པའི་སྐྱོན་མི་འོང་ངོ་། ། གསུམ་པ་དང་བཞི་པ་བེམ་པོ་རྫས་ཅན་དང་སྐྱེ་འཇིག་ཅན་
དུ་ཐལ་བ་ལ་སོགས་པ་དེ་གཤིས་ཡིན་ཚུལ་ནས་ཐལ་ཟེར་རམཐམ་རྟོགས་འཁྲུལ་
པའི་སྣང་ངོ་ལ་ཐལ་ཟེར། སྔ་མ་ལྟར་ནཐགཏན་ཚིགས་མ་གྲུབ་ཅིང་མངོན་སུམ་གྱིས་
གསལ་ལོ་ཞེ་ནཐམངོན་སུམ་འཁྲུལ་མ་འཁྲུལ་གྱི་བརྟག་པ་དྲིས་ཤིག་དང་ཐཕྱི་མ་ལྟར་འཁྲུལ་
པར་སྣང་ཡང་དེ་དོན་ལ་མེད་དེ། འཁྲུལ་པ་རྩིས་སུ་མི་ཆེ་བ་ཉིད་དོ། ། སྤྱི་དོན་གཉིས་
པ། ཆོས་ཉིད་མིན་ན་ལུང་མན་ངག་རིགས་པ་གསུམ་དང་འགལ་ཏེ། ལུང་མན་ངག་
དང་པོས་ཆོས་ཉིད་ཡིན་པར་བསྟན་པ་རྣམས་སོ། ཐརིགས་པར་ལུང་སྟེ། དང་པོ་ཁྱོད་
ཆོས་ཅན། སྣང་བ་ཆོས་ཉིད་མིན་ན་ཆོས་ཉིད་ཆད་པར་ཐལ། འདོད་ན་མུ་སྟེགས་ཆད་
པ་བདེན་པར་ཐལ། སྣང་བ་ཆོས་ཉིད་མིན་པའི་ཕྱིར་རོ། །
གཉིས་པཐསྣང་བ་ཆོས་ཉིད་མིན་ན་སྟོང་པའང་ཆོས་ཉིད་མིན་པར་ཐལ། འདོད་ན་
ཆོས་ཉིད་གཏན་ནས་མི་སྲིད་པ་ཐལ་བའི་སྐྱོན་ཡོང་ངོ་ཐཐཅིའི་ཕྱིར་ན་སྣང་སྟོང་ངོ་བོ་
གཅིག་པ་ཡིན་པའི་ཕྱིར་རོ། ། གསུམ་པ། སྣང་བ་ཆོས་ཉིད་མིན་ན་འགྲོ་དྲུག་གིས་ལམ་
ཉམས་སུ་བླངས་ཀྱང་གྲོལ་ཐར་གཏན་ནས་མི་འབྱུང་བར་ཐལ། འདོད་ན་ལམ་ཉམས་
སུ་བླངས་པ་དོན་མེད་དུ་ཐལ། འགྲོ་དྲུག་གི་སྣང་བ་ཆོས་ཉིད་མིན་པའི་ཕྱིར་རོ་། ། སྣང་
སྟོང་ལ་འབྲེལ་བ་མེད་པར་ཐལ་བས་སྣང་བ་བདེན་ཅིང་རྟག་པར་ཐལ་བའམ། མིན་
ཀྱང་འབྱུང་ན་གཤགས་མ་ལས་ཀྱང་མྱུ་གུ་འབྱུང་བར་ཐལ་བ་དང་ཐགྲོལ་ཐར་དེ་
འདུས་བྱས་སུ་ཐལ་བ་ལ་སོགས་པའི་སྐྱོན་འབྱུང་ངོ་། ། བཞི་པ། སྣང་བ་ཆོས་ཉིད་མིན་
ན་ཆོས་ཉིད་མངོན་སུམ་དུ་རྟོགས་ཤིང་བདེན་པ་མཐོང་བ་རྒྱུན་ཆད་པར་ཐལ། འདོད་
ན་ཆོས་བྱེད་པ་དོན་མེད་པར་ཐལ། སྣང་བ་ཆོས་ཉིད་མིན་པའི་ཕྱིར། སྣང་བ་མིན་ཀྱང་
སྟོང་པས་མཐོང་ངོ་ཞེ་ན། སྟོང་པ་ཡིན་པའི་ཕྱིར། སྟོང་མཁན་ཀྱང་མེད་པའི་སྐྱོན་ཡོང་
ངོ་༑ ༑ ལྔ་པ། སྣང་བ་ཆོས་ཉིད་མིན་ཞིང་འཁྲུལ་པ་ཡིན་ན་ཐམས་ཅད་མཁྱེན་པའི་ཡེ་
ཤེས་ཀྱང་འཁྲུལ་པར་ཐལ། འདོད་ན་སངས་རྒྱས་ཀྱང་དོན་མེད་པར་ཐལ། སྣང་ཚད་
འཁྲུལ་པ་ཡིན་པའི་ཕྱིར་རོ། ། དེས་ན་སྣང་བ་ཆོད་ཉིད་དུ་མི་འདོད་པ་ནི། རང་སྣང་ལ་
ཡུལ་དུ་མཐོང་། ཕྱོགས་མེད་ལ་ཕྱོགས་སུ་བཟུང་ནས་གནས་ལུགས་ཀྱི་དོན་མ་གོ་བར། ནམ་མཁའ་མཐའ་མཉམ་ལས། ཡེ་ཤེས་བསམ་ཡས་རང་བཞིན་ལས། ། རྣམ་རྟོག་དྲྭ་
བས་སོ་སོར་བཅིང་ཐཐདེ་ཉིད་རང་གསལ་མ་རྟོགས་པསཐཐལོང་བའི་གྲོང་ཁྱེར་ཆེན་
པོར་འགྲོ། ། ཞེས་དང་། ཀློང་ཆེན་པས། ཕྱོགས་མེད་ལྷུན་གྲུབ་མ་གཏོགས་པས། ། ལྟ་
བའི་འདོད་ལུགས་དུ་མ་བྱུང་ཐཐབློ་དང་ཆོས་སུ་མ་འདྲེས་བས། ། མཉམ་ཉིད་ལྟ་ལ་
ཕྱོགས་སུ་ཞེན། ། ཀུན་ཤེས་རིག་པ་མ་སྐྱེས་པས། ། ཡུལ་མེད་གཅིག་པ་རིས་སུ་གཅོད། ཐ
རང་བྱུང་ཡེ་ཤེས་མ་ཤར་བས། ། མུན་པའི་ཀློང་ན་ཚོད་ཀྱིས་མཇལ། ། ཞེས་གསུངས་
པའི་ཕྱིར་རོ། ཐཕྱོགས་གཞན་དུ་འདོད་པ་ཡང་མི་འཐད་དེ། མ་རྟོགས་པའི་དུས་ཀྱི་
ཆོས་ཉིད་མིན་པ་དང་། རྟོགས་པའི་དུས་ཀྱི་ཡིན་པ་གཉིས་གང་བདེན། སྔ་མ་བདེན་
ན་ཕྱི་མ་འགལ་ལ། ། ཕྱི་མ་བདེན་ན་སྔ་མ་འགལ་ལོ། ། དེ་ཉིད་མཉམ་པའང་མི་འཐད་
དེ༑ ༑ གཞི་གཅིག་ལ་ཡིན་མིན་གཉིས་འགལ་བས་མི་རིགས་སོ། ། ཡང་མ་རྟོགས་
དུས་མིན་ན། རྟོགས་པའི་དུས་ཡིན་པའང་འགལ་ཏེ། དེ་རྟོགས་པ་མ་ཡིན་ཞིང་ལོག་
ཤེས་སུ་ཐལ་བའི་སྐྱོན་འོང་ངོ་། །
གཉིས་པ་མ་འདྲེས་པ་དེ་ཡོངས་རྫོགས་ཡིན་ནམ་མིན། ། མིན་ན་ཡོངས་རྫོགས་ཀྱི་ངེས་
ཚིག་མིན་ལཐཡིན་ན་ཡོངས་རྫོགས་ཀྱི་ངོས་ནས་ཆོས་ཉིད་ཡིན་པ་ལྟར། མ་འདྲེས་
པའི་ངོས་ནས་ཀྱང་ཡིན་པར་ཐལ་ལོ། ཐའདོད་ན་མ་འདྲེས་པའི་ངོས་ནས་ཆོས་ཉིད་
མིན་པའི་དམ་བཅའ་དེར་ཐལ། མ་འདྲེས་པ་ཉིད་ཡོངས་སུ་རྫོགས་པའི་ཕྱིར་རོ། ། དེ་
བཞིན་མ་འདྲེས་པའི་ངོས་ནས་བརྗོད་པར་བྱའོ། ཐགསུམ་པ། མཚོན་ཚུལ་དེ་ངོ་བོ་
ཡིན་ནམ་མིན། མིན་ན་ངོ་བོ་གཅིག་པའི་དམ་བཅའ་བུད། ཡིན་ན་ངོ་བོ་ཆོས་ཉིད་ཡིན་
པ་ལྟརཐམཚོན་ཚུལ་ཀྱང་ཆོས་ཉིད་ཡིན་པར་ཐལ། འདོད་ན་མིན་པའི་དམ་བཅའ་
ཐལ། ངོ་བོའི་མཚོན་ཚུལ་ཡིན་པའི་ཕྱིར། ཁྱབ་པ་མ་གྲུབ་ཅེ་ན། གསེར་ལས་བྱེད་
པའི་གཟུགས་སྣ་ཚོགས་ལ་གསེར་གྱིས་མ་ཁྱབ་ཅེས་མགོ་བསྒྲེའོ། ། སྤྱི་དོན་གསུམ་པ་
ཆོས་ཉིད་ཡིན་པར་གཏན་ལ་དབབ་ན། ལྷ་རྗེ་རྔོད་ཕུ་བས། འགྲོ་དྲུག་གི་སྣང་བ་འདི་
མ་སྤངས་པའི་ངོས་ནས་ཆོས་ཉིད་ཡིན་ལ། མི་ལྡན་པའི་ངོས་ནས་མིན་པར་གསུངས་
ཏེ༑ བརྡ་དོན་སྤྲད་པའི་ངོས་ནས་ཡིན། བླ་མ་ཟུར་པོ་ཆེ་དཔལ་ཧེ་རུ་ཀས་ཆོས་ཀུན་ཇི་
ལྟར་སྣང་ཡང་རང་བྱུང་གི་ཡེ་ཤེས་རང་སྣང་བསཐཆོས་ཉིད་དུ་མ་གྱུར་པའི་ཆོས་གཅིག་
ཀྱང་མེད་དེ་སྣང་བ་ཆོས་ཉིད་ཡིན་གསུངས། ཤར་ཀཿཐོག་པ་ཡབ་སྲས་གསུམ་གྱིས་
བཞེད་པཐཆོས་སྣང་བ་ཐམས་ཅད་འཁྲུལ་སྣང་བསལ་དུ་མེད་པ་ངོ་བོ་ཉིད་ཀྱིས་ཡེ་
ཤེས་རྡོ་རྗེའི་དཀྱིལ་འཁོར་ནི། རང་བཞིན་ལྷུན་གྱིས་གྲུབ་པའི་བཏགས་གཞི་ཙམ་དུ་
རྒྱ་ཆེར་གསུངས་ཤིང་། རྒྱལ་བ་རོང་ཀློང་དག་གིས་ཀྱང་དེ་ལྟར་བཞེད་པར་མངོན་ནོ། །
དེ་ལྟ་བུའི་ལུང༵་ནི། ནང་རྒྱུད་སྡེ་གསུམ་དུ་བཞུགས་པ་དུ་མ་ཉིད་ལསཐརིགས༵་པ་ནི། འགྲོ་དྲུག་གི་སྣང་བ་འདི་ཆོས་ཅན། ཆོས་ཉིད་རང་སྣང་ཡིན་ཏེ། ཡུལ་དུ་འཛིན་པ་
འཁྲུལ་བའི་སྣང་བ་ཡིན་པའི་ཕྱིར་རོ། ། ཡང་སྣང་བ་རང་སྣང་ཕྱོགས་མེད་ཡིན་ཏེ། ཕྱོགས་
སུ་འཛིན་པ་འཁྲུལ་པ་ཡིན་པའི་ཕྱིར་རོ། ། གཏན་ཚིགས་ནི། ཡུལ་འཛིན་དང་ཕྱོགས་
འཛིན་འཁྲུལ་པ་ཡིན་པས། འཁྲུལ་པ་ཡིན་པའི་ཕྱིར་གཤིས་ཆོས་ཉིད་ཡིན་ནོ། ། དེས་
ན་སྣང་བ་ཆོས་ཉིད་ཡིན་པ་དེས་མ་རྟོགས་འཁྲུལ་པ་ཡིན་པ་དེ་ཀས་གཤིས་ཆོས་ཉིད་
ཡིན་ནོ། ། དེ་ལྟར་ཡིན་པ་དེ་ཀས་གཤིས་ཕྱོགས་མེད་ཡིན། གཤིས་ཕྱོགས་མེད་ཡིན་
གྲོལ་ཆོས་ཉིད་ཆེན་པོར་གྲོལ་བ་ནི། གསང་སྔགས་ཀྱི་དགོངས་པའི་ཕུག་ལོངས་པས་
སྣང་བ་ལྷར་བསྒྲུབ་པ་ལ་ཐོག་མར་འདི་ལ་ངེས་པ་རྙེད་པའི་ཚེ་ན་ཆོས་ཉིད་ཀྱི་རིགས་
པ་གྲུབ་སྟེ། གཞན་རིགས་པ་གསུམ་པོ་ཤུགས་ཀྱིས་གྲུབ་འོང་བས་དེ་དག་ནི། དཔལ་
པས་ཕྱོགས་འཛ